West Jersey

West Jersey, ved siden av East Jersey, var en separat styrt engelsk provins som bestod i 28 år, mellom 1674 og 1702. Dens hovedstad var Burlington. Fastsettelsen av en nøyaktig grense mellom East Jersey og West Jersey var ofte en kilde til konflikter.

Historie
Delawaredalen hadde vært befolket av lenape- (eller delaware-)indianeren innen europeisk utforskning og kolonisering begynte omkring 1609 av hollendere, svensker og engelskmenn. Det nederlandske vestindiske kompani hadde etablert en eller to bosetninger ved Delawareelven, men mot slutten av 1620-tallet var de fleste av dem flyttet til Manhattan, som ble sentrum for Ny-Nederland.

Kolonien Nya Sverige ble grunnlagt ved Delawareelven på 1630-tallet. Størstedelen av den svenske befolkningen var på vestsiden av elven, men etter at Ny-Nederlands Fort Nassau ble tatt i bruk igjen for å utfordre svenskene, ble Fort Nya Elfsborg grunnlagt i det som er det senere Salem County. Fort Nya Elfsborg lå mellom dagens Salem og Alloway Creek nær Bridgeport. Kolonien Nya Sverige grunnla to hovedsaklige bosetninger i New Jersey:  Sveaborg, (senere Swedesboro) og Nya Stockholm (senere Bridgeport). Trinity Church i Swedesboro var Svenska kyrkans sted i området. 

Hollenderne beseiret Nya Sverige i 1655. Kolonisering av området som nå er det vestre New Jersey skjøt ikke fart før det var blitt erobret av England i 1664. Begynnende i siste del 1670-årene kom det  kvekere i stort antall, først i dagens Salem County og så i Burlington, som ble hovedstad i West Jersey.

Referanser

Litteratur
Weslager, C. A. Dutch Explorers, Traders, and Settlers in the Delaware Valley, 1609-1644. (Philadelphia, University of Pennsylvania Press, 1961).
Johnson, Amandus The Swedish Settlements on the Delaware Volume I: Their History and Relation to the Indians, Dutch and English, 1638-1664 (Philadelphia: Swedish Colonial Society. 1911)

Eksterne lenker
West Jersey History Project
Quaker West New Jersey: Democracy in 1677
1677 Charter 
1681 Regulations
Where was the West Jersey/East Jersey line?

New Jerseys historie
Tidligere stater i Nord-Amerika
Stater og territorier etablert i 1674
Stater og territorier opphørt i 1702
Tidligere engelske kolonier
Sveriges kolonihistorie
Nederland